উভয় সেরেব্রাম হেমিস্ফিয়ারকে বিভিন্ন ভাগে ভাগ করা যায়। এসব ভাগ বিভিন্ন লোব নামে পরিচিত। যেমন ধরা যাক ফ্রন্টাল লোব (3)। দুই হেমিস্ফিয়ারে দুইটি ফ্রন্টাল লোব কপালের ঠিক পেছনে অবস্থিত। যখন আপনি সারাদিন কি কি করবেন সেটা ঠিক করেন, ভবিষ্যতে কি কি হতে পারে তা কল্পনা করেন, কিংবা যুক্তির সুতোয় বুনে কোন আলোচনা করেন তখন এই দুইটি লোব অনেক পরিশ্রম করে। এই ফ্রন্টাল লোব সম্ভবত স্মৃতি স্বল্পসময়ের জন্য সংরক্ষণ করে করে কাজ করে। এর ফলে মস্তিষ্কে একটি বুদ্ধি সাময়িক সময়ের জন্য জমা রেখে সমান্তরালে বিকল্প বুদ্ধি নিয়ে চিন্তা করা সম্ভব হয়। ফ্রন্টাল লোব দুইটির ঠিক পেছনেই আছে মোটর অঞ্চল (4)। এই এলাকা ঐচ্ছিক পেশির নড়াচড়া নিয়ন্ত্রণ করে। বাম ফ্রন্টাল লোবের কাছেই আছে ব্রোকা-র অঞ্চল (5)। বিজ্ঞানী ব্রোকার নামে নাম রাখা এই অঞ্চলে চিন্তাকে শব্দের রূপদান করা হয়।